CELEX: 32015D1737
Language: et
Date: 2015-09-28 00:00:00
Title: Komisjoni rakendusotsus (EL) 2015/1737, 28. september 2015, millega pikendatakse tooteliiki 14 kuuluvates biotsiidides bromadiolooni, klorofatsinooni ja kumatetralüüli kasutamise heakskiidu kehtivusaega (EMPs kohaldatav tekst)

29.9.2015   
            
            
               ET
            
            
               Euroopa Liidu Teataja
            
            
               L 252/58
            
         KOMISJONI RAKENDUSOTSUS (EL) 2015/1737,
   28. september 2015,
   millega pikendatakse tooteliiki 14 kuuluvates biotsiidides bromadiolooni, klorofatsinooni ja kumatetralüüli kasutamise heakskiidu kehtivusaega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 14 lõiget 5,
   ning arvestades järgmist:
   
               (1)
            
            
               Toimeained bromadioloon, klorofatsinoon ja kumatetralüül on kantud Euroopa Parlamendi ja nõukogu direktiivi 98/8/EÜ (2) I lisasse tooteliiki 14 kuuluvates biotsiidides kasutamiseks ning määruse (EL) nr 528/2012 artikli 86 kohaselt käsitatakse neid selle määruse alusel heaks kiidetuna, kui on täidetud kõnealuse direktiivi I lisas kehtestatud nõuded ja tingimused.
            
         
               (2)
            
            
               Nende ainete heakskiit aegub 30. juunil 2016. Vastavalt määruse (EL) nr 528/2012 artikli 13 lõikele 1 on esitatud taotlused kõnealuste toimeainete heakskiidu kehtivusaja pikendamiseks.
            
         
               (3)
            
            
               Toimeainete bromadiolooni, klorofatsinooni ja kumatetralüüli kasutamisega seotud kindlakstehtud riskidest tulenevalt on võimalik nende ainete heakskiidu kehtivusaega pikendada tingimusel, et viiakse läbi alternatiivse(te) toimeaine(te) hindamine. Peale selle võib kõnealuste toimeainete omaduste tõttu pikendada nende heakskiidu kehtivusaega üksnes juhul, kui tõendatakse, et vähemalt üks määruse (EL) nr 528/2012 artikli 5 lõike 2 esimeses lõigus sätestatud tingimustest on täidetud.
            
         
               (4)
            
            
               Komisjon on algatanud uuringu riskivähendamismeetmete kohta, mida oleks võimalik kohaldada antikoagulandina toimivate rodentitsiidide suhtes, et töötada välja kõige sobivamad meetmed kõnealuste toimeainete omadustega seotud riskide vähendamiseks.
            
         
               (5)
            
            
               Nende toimeainete heakskiidu kehtivusaja pikendamise taotlejatele tuleks anda võimalus võtta oma taotluses arvesse selle uuringu tulemusi. Peale selle tuleks kõnealuse uuringu tulemusi arvesse võtta kõikide selliste otsuste tegemisel, milles käsitletakse antikoagulandina toimivate rodentitsiidide heakskiidu kehtivusaja pikendamist.
            
         
               (6)
            
            
               Et hõlbustada kõikide antikoagulandina toimivate rodentitsiidide ja nende suhtes kohaldatavate riskivähendamismeetmete läbivaatamist ning nende ainetega seotud ohtude ja kasu võrdlemist, tuleks bromadiolooni, klorofatsinooni ja kumatetralüüli hindamine edasi lükata, kuni on esitatud viimast antikoagulandina toimivat rodentitsiidi käsitlev viimane taotlus heakskiidu kehtivusaja pikendamiseks. Viimaste antikoagulandina toimivate rodentitsiidide brodifaakumi, varfariini ja naatriumvarfariini heakskiidu kehtivusaja pikendamise taotlused esitatakse eeldatavalt 31. juuliks 2015.
            
         
               (7)
            
            
               Seepärast lõpeb bromadiolooni, klorofatsinooni ja kumatetralüüli heakskiidu kehtivusaeg taotlejatest sõltumata põhjustel tõenäoliselt enne selle pikendamist käsitleva otsuse vastuvõtmist. Seega on asjakohane lükata kõnealuste toimeainete heakskiidu aegumiskuupäeva edasi taotluste läbivaatamiseks piisava ajavahemiku võrra.
            
         
               (8)
            
            
               Kõnealuste ainete heakskiit, välja arvatud heakskiidu aegumiskuupäev, tuleks jõusse jätta, kui on täidetud direktiivi 98/8/EÜ I lisas sätestatud nõuded ja tingimused.
            
         
               (9)
            
            
               Käesoleva otsusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Tooteliiki 14 kuuluvates biotsiidides bromadiolooni, klorofatsinooni ja kumatetralüüli kasutamise heakskiidu kehtivusaega pikendatakse 30. juunini 2018.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 28. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).